અત્રે ઉલ્લેખનીય છે કે 2011માં અણ્ણા હઝારે આંદોલનના સમયે અરવિંદ કેજરીવાલ તેમના સહયોગી હતા. બંનેએ સાથે મળીને જનલોકપાલ બિલ માટે દિલ્હીમાં જંતર મંતર પર ધરણા ધર્યા હતા. તે સમયે કેજરીવાલ અણ્ણાને પોતાના ગુરૂ અને માર્ગદર્શક ગણતા હતા. તેમની સાથે મનીષ સિસોદિયા, કુમાર વિશ્વાસ અને કિરણ બેદી પણ હતા. જો કે બાદમાં બધા રાજકારણમાં આવી ગયા. કિરણ બેદી ભાજપમાં જતા રહ્યાં. હવે તે પુડુચેરીની ઉપરાજ્યપાલ છે.